el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky tt ky ky ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 18-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"VERSUS" бий тобу курамын жаңыртты. Топтун курамындагы Жаркынай турмушка узаганы аталган бийчилер командасы ордуна бир кыз издеп келген. Учурда бир эмес, эки кыз менен толукталып, жаңы дем, жаңы күч менен ишин баштоодо. Аны кубаттай, топтун ишин сүйрөп келгендердин бири Айпери менен маек курдук.
- Арабыздагы Сейде кесиби менен жумушка орношуп, Жаркынай турмушка чыккан. Айгүл экөөбүздү жалгыз калтырбай, топту сактап калуу үчүн Жаркынай да күйөөсүнөн уруксат алып биз менен иштешип жүргөн. Анын ордуна элге кино жаатынан тааныш болуп калган Элина Абай кызын алдык. Биротоло төртөөбүз бололу деп издесек, модель Аселди таап алдык.
- Жаңы кыздарга атайын кайрылдыңарбы же алар өздөрү келиштиби?
- Биздин мектебибиз бир - "Жаш кыял". "VERSUS" да ошол мектептен чыккан. Адегенде телефон аркылуу байланыштык. Иштешүүгө макул болушту, көпкө деле ойлонушпады, шарттарды да талкуулаган жокпуз. Мурда алар ансамблде гана болушса, биздин арабызда алар ушул хоббиден эле акча табууга мүмкүнчүлүк болот.
- "Жаш кыял" жетекчилиги силерге нааразы болушкан жокпу?
- Алар "Жаш кыялды" аяктап, бүтүрүп чыгышты.
- "Жашкыялдын" кыздарынын жолу кайра биригип кала береби?
- Баарыбыздын башыбызды бириктирген бий гана. Бирок, жаңы эки кыз биздин табылгабыз болду. Себеби, мүнөздөрү менен да бир-бирибизге төп келип калдык. Жоош, тынч, турмушка да олуттуу карашат.
- Топтун эрежелерине алар макулбу?
- Аябай чоң деле эрежелер жок. Болгону жоопкерчилик, кечикпөө. Алдын-ала макулдашылган иш-чара болсо, кандай жумуш чыкпасын, баарын жыйыштырып бийлөөгө жөнөйбүз. Жетекчи деген да жок бизде, баарыбыз бирдей укуктабыз. Бирге эс алабыз.
- "VERSUS" бий тобунун тарыхында ири конфликттер болгонбу?
- Иш үстүндө гана кечигүү туурасында бири-бирибизге катуу айтып коюшубуз мүмкүн, антпесе, Кудай сактасын, урушпайбыз. Региондорго чыкканда айлап бирге жашап, иштеп жүргөнбүз, бирок, эч кандай кагылыш болгон эмес. Таарынышсак да бат эле жазылабыз.
- Эски "VERSUS" тобундагы кыздарды сахна, бий гана бириктирчү беле, же кичинеңерден келаткан достукпу?
- Башкысы ошол достук мамилелер. Биз сахнада партнербуз, ал эми турмушта биз жакын курбуларданбыз. Ал эми "VERSUS" бул ошол достуктан жаралган топ. Анын ишин улантуу биздин милдет. Кимибизде мүмкүнчүлүк болсо, улап кете беребиз.
- Байкашыбызча, силер ырчылардан дайым Г.Сатылганова, Б.Бадыева менен иштешесиңер…
- Түзүлгөн убактан бери Гүлнур эже менен иштешип, биз биртуугандай эле болуп калдык. Ал эми Бактыгүл менен мен курбумун. Бирок, алар менен дал ушул бий өнөрүнүн аркасы менен табыштык. Башка ырчылар менен деле кызматташабыз, бирок, бул экөө туруктуу өнөктөштөр. Алар өз ырларынын мүнөзүнө жараша бизге костюм тиктирип беришет, ал костюмдарды биз башка ырчылардын концерттерине кийүүгө акыбыз жок. Булардын ар бир нерсеге кылдат караганы жагат бизге.
- Курамдын жаңырышы менен топтун багыттары да кеңейиши мүмкүнбү?
- Жок, биз кайсы багытта келсек, ошол нукта кетебиз. Анткени, ар ким колунан мыкты келген ишти жасашы зарыл. Айрымдарчылап, ар багытты аралаштыра иштей албайбыз. Анткени, ат жарата алдыкпы, анын өмүрүнүн узактыгына кам көрүүгө тийишпиз.
- Кайсы бий тобун жакшы деп санайсыңар?
- Жөнөкөй кишиге билинбеши мүмкүн, хореография менен машыккандар дароо көзгө илинет. "Стардэнс", "Bisable Steps" өз багытында мыкты, ал эми биздин багытта жүргөн "АГАМА", "BS" тобунун да аракеттери жакшы.
ЖАРКЫНАЙды жаңы курам куралганы сахнадан көралбай калабыз. Бирок, өзү бийлебесе да, окуучуларга бий үйрөтүүнү калтырбайт. Мектепте биологиядан сабак берет. Учурда саксофонист Роландын сүйүктүү жары. Эске салсак, Ролан "Дельмар" тобуна мүчө эле. "VERSUS" тобундагы ордуна келген Элинага тамашалай "мени уят кылба" деп калат.
АЙПЕРИ да окууну аяктагандан бери "VERSUS" бий тобу менен алек. Топту сүрөйт, андан тышкары колунан келсе ырчы курбусу Бактыгүлгө көмөктөшөт. Эң башкы өзгөчөлүгү - Айпери дизайнердикти аркалаганы. Өз көйнөктөрүн өзү тигет, өзү оймо түшүрөт. Атургай, апасынын курбулары да костюм заказ кылышат. Былтыр Айперинин коллекциясы (12 көйнөк) Чикагодо көрсөтүлгөн. "Кыргыз оюулары чексиз. Аны кубалап кете берем" дейт Айпери. Бийчинин машинесинде да оймо-чийме көп, атургай, далысына да оймо татуировкасын түшүргөн. Оймолорго болгон кызыгуу апасынан улам өткөндөй. Апасы сүрөтчү, дайым күмүштөн жасалган жасалгаларды тагынат. Өз каалоосундагы көйнөктөрдү да тигип алып, оймо түшүрүп алат. Айперинин айтымында, көчөдө баратканда көйнөгү өзгөчө улуу муундагы кыргыздарды бир кайрылтып каратат.
АЙГҮЛгө топ ичинде Айпери Көпөлөк деген ысым берген. Айгүл ысымынан улам Айгөлөк деп да коюшчу. Ошого уйкашып Көпөлөк атыгып кетти. Анткени, арык, аябай жеңил, акырын кыймылдаган кыз. Бирок, ички дүйнөсү бекем, башкача бир мүнөзгө ээ. Шайыр, бирок, өз орду менен. Көп да сүйлөбөйт, оюн да дайым айта бербейт. Бирок, кезеги келгенде пикирин билдирсе, баарын сөз менен жыгып коюушу ыктымал. Жогорку окуу жайды аяктаганы учурда бийден башка менен алек эмес. Бирок, компьютердик, тил боюнча курстарга барууда. Улам резюмелерин тапшырып, бажыканачылык кесиби боюнча орношууга камынып жүрөт.
АСЕЛ - "Жаш кыялда" адегенде ыр менен машыккан. "East models" моделдик агенттигинде модель. Жагымдуу, жумшак бийкеч. Бирок, өзүнө таандык мүнөзү да бар. Мамилелерде ийкемдүү. Кыргыз-орус Славян университетинде журналистика факультетинде окуйт. Бишкектеги мода көргөзмөлөрүнө катышып жүрөт. Өзүн бир калыпта кармаган токтоо кыз. Асел да клип, роликтерге тартылып келет.
Элина АБАЙ кызы - бул бийчи дале бала. Кыялы да, жүргөнү да. Жылмаюусуна баары ашык. Элге "Боз салкын" тасмасынан улам таанылган. Айрым клиптерде башкы каарман. Учурда кино жаатында Эрнест Абдыжапаровдун мастер-классына катышууда. Өтө тарбиялуу, ашыкча бир да сөзү жок. Ар кандай иш-чараларда тийишкен жигиттер болсо, акырын гана жылмайып жолго салат. Кыздар өз ара отурганда тамашаны да улай тамашага сала алат.
Даярдаган Айнагүл САПАРБЕК кызы
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?